Fernando Guimarães Kevanu

Fernando Guimarães Kevanu (Cuanhama, 1936ko abuztuaren 14a – Ondijiva, 2022ko maiatzaren 18a) angolar elizgizon katolikoa izan zen, 1988tik 2011ra Ondjivako apezpikua izan zena.

 Bizitza 
Fernando Kevanu 1936ko abuztuaren 14an jaio zen, Angolako hegoaldeko Cuanhama udalerriko Odime herrian. Jerónimo Handukeme Kevanu eta Kausivike Guimarãesen semea zen.

Omupandako misio katolikoan, Jauko apaizgaitegi txikian eta Kristo Erregearen apaizgaitegi nagusian ikasi zuen. Teologia pastoraleko ikasketak Espainian burutu zituen.

1970eko uztailaren 2an apaiztu zen. Cuamatoko, Mônguako, Omupandako, Mupako eta Ondijivako misioetan jardun zuen. 1977an Kristo Erregearen apaizgaitegi nagusiko errektoreorde bihurtu zen, eta 1980an Ondijivako elizbarrutiko bikario nagusi izendatu zuten, 1986ra arte izan zuen kargua. Monsinore titulua jaso ondoren, Ondijivako administratzaile apostoliko bihurtu zen 1986ko irailaren 12an.

1988ko urtarrilaren 30ean, Joan Paulo II.a aita santuak Ondijivako apezpiku izendatu zuen. Ordurako Ondjivako elizbarrutia Angolako administrazio-organo katoliko ahulena zen eta bost apaiz baino ez zituen. Urte bereko uztailaren 3an, Guimarães Kevanuk apezpiku-ordenazioa jaso zuen Ondjivan, Alexandre do Nascimento kardinalaren eskutik, kontsakratzailekideak Manuel Franklin da Costa eta Fortunato Baldelli artzapezpikuak izanik.

Mônguako apaizgaitegi txikia eta Omupandako apaizgaitegi propedeutikoa sortu zituen. Gainera, apaizgaiak bidali zituen Cunene probintzitik kanpo eta baita atzerrira ere ikasketak egitera. Angola eta Sao Tomeko apezpiku-konferentzian, Misio Batzordeko presidente izan zen.

2011ko azaroaren 23an, Benedikto XVI.a aita santuak bere dimisioa onartu zuen.

Guimarães Kevanu Ondijivan hil zen 2022ko maiatzaren 18an, 85 urte zituela.

 Ondorengotza apostolikoa 

 Erreferentziak 

 Kanpo estekak 

Kategoria:Angolako apaizak
Kategoria:Angolako katolikoak
Kategoria:Joan Paulo II.ak izendatutako apezpikuak